Diari Oficial de la Generalitat Valenciana


Sumari del DOGV 5965, del 02-03-2009 (2009/2151)

Informació pública de l'ocupació directa dels terrenys afectes centre de dia i residència de malalts mentals (ubicats al macro sector VII) 14/08-PL.
----------------------------------------------------------------------------------------------------------------------------------------------------

### Dades del document

Número de DOGV
:   5965

Data del DOGV
:   02-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2151


Data del document
:   04-02-2009

Organisme emissor
:   Ajuntament de Sagunt

Tipus de document
:   Informació Pública

Descriptors 

:   * Sagunt

Informació pública de l'ocupació directa dels terrenys afectes centre de dia i residència de malalts mentals (ubicats al macro sector VII) 14/08-PL. [2009/2151]  
La Junta de Govern Local, en la sessió ordinària celebrada el dia 4 de febrer de 2009, va adoptar, per unanimitat, entre altres, l'acord següent:  
 37. Ocupació directa dels terrenys afectes centre de dia i residència de malalts mentals (ubicats al macro sector VII) 14/08-PL.  
 Primer  
Procedir a l'obertura d'expedient d'ocupació directa de la parcel·la 282 del polígon 88 que es descriu a continuació:  
Inscripció. Rústica: 13 àrees, 72 centiàrees i 29 dm.2 de terra horta, al terme de Sagunt, partida de Vila a Entramassagües. Limita, al nord, Josefina Adell Porcar; sud, Vicente Pallarés; este, Luis Tordera; i oest, Ministeri de l'Habitatge, inscrita al Registre de la Propietat de Sagunt número 1, al tom 1771, llibre 399, finca 15.454.  
 Càrregues: la finca està afectada per tres anotacions preventives d'embargament, de conformitat amb les dades que es troben en poder del Registre de la Propietat, si bé per part d'Emilio Adam s'ha manifestat que estes càrregues estan alçades tot i que no s'han cancel·lat les anotacions registrals. Estos extrems hauran de ser comprovats i documentats en el transcurs de la informació pública i amb caràcter previ a l'adopció de l'acord definitiu d'ocupació directa.  
Referència cadastral: es correspon amb la parcel·la 282, del polígon 88.  
La parcel·la té unes dimensions, segons el recent mesurament realitzat pels Servicis Topogràfics Municipals, com a resultat de les actes alçades sobre el terreny i firmades pels propietaris de les finques i limítrofs, de 1.326 m.² (s'hi adjunten plans en què apareix delimitada la parcel·la de què es pretén la seua ocupació, amb el detall de la part que se cedirà a la conselleria i aquella que es necessita per a executar les obres d'urbanització que li atorguen la condició de solar).  
 Els paràmetres urbanístics aplicables que han sigut aprovats per l'Acord del Ple, de 31 de juliol de 2008, són els següents:  
Superfície del sector: 49.406 m.²  
Aportacions en el MSC VII: 9.881 m.²  
Superfície de l'àrea de repartiment: 59.287 m.²  
Índex d'edificabilitat bruta: 0,5 m²t/m²s  
Edificabilitat total: 24.703 m²t  
Aprofitament tipus: 0,4166 m²t/m²s  
Titular. Actualment figura inscrit registralment a favor d'Eusebio Robles Martínez si bé s'ha comunicat que este ha mort. En conseqüència, s'han de notificar al Ministeri Fiscal les actuacions del present expedient, sense que hi haja perjuí, atés que la titularitat recau actualment en l'herència jacent pendent d'acceptació. També es consideraran interessats en l'expedient els cridats a heretar:  
1. Isabel Robles Robles, major d'edat i filla del causant.  
2. Jaime Robles Robles, major d'edat i fill del causant.  
3. Marcos Robles García, menor d'edat i nét del causant i fill del difunt Luis Robles Robles. Este menor d'edat haurà de ser representat per sa mare Belén García Pelicer.  
4. Carlos Robles Ortí i María Robles Ortí, ambdós menors d'edat i néts del causant. Compareixen representats per sa mare Inmaculada Ortí.  
5. Isabel Robles Castillo, major d'edat i esposa del causant.  
   
Segon  
Procedir a publicar este acord en el Diari Oficial de la Comunitat Valenciana i notificar-lo als qui consten com a titulars de drets inscrits al Registre de la Propietat, als quals se'ls atorga un termini d'audiència d'un mes perquè manifesten el que consideren adequat a la defensa dels seus interessos i drets.  
   
Tercer  
Sol·licitar del Registre de la Propietat un certificat de domini i càrregues de les finques afectades.  
Cosa que es publica als efectes oportuns, i a reserva del que resulte de l'aprovació de l'acta corresponent.  
   
Sagunt, 4 de febrer de 2009.- L'alcalde: Alfredo Castelló Sáez.